stanford-oval/wikipedia huggingface dataset:
Karl Laurids Aastrup

Karl Laudrids Aastrup (26. marraskuuta 1899 Ulfborg, Tanska – 14. toukokuuta 1980 Roskilde) oli tanskalainen pappi, Odensen tuomiorovasti ja virsirunoilija.
Aastrup kasvoi Pohjanmeren rannikolla Länsi-Jyllannissa. Hän aloitti teologian opinnot vuonna 1917 ja vihittiin papiksi vuonna 1923. Hän toimi pappina eri seurakunnissa Länsi-Jyllannissa.
Vuonna 1940 hän joutui pakenemaan Ruotsiin, koska häntä epäiltiin laittomasta toiminnasta Saksan miehityksen aikana. Hän asui Lundissa vuosina 1944–1945 ja toimi tanskalaisten pappina Skoonessa ja Smålannissa. Hän julkaisi vuonna 1944 pienen virsikokoelman Salmebog for Den Danske Kirke i Sverige, koska tanskankielisiä virsikirjoja oli vaikeaa saada. Siinä oli 36 virttä, joista kaksi hänen kirjoittamaansa. Sodan päätyttyä hän toimi pappina Odensessa vuodesta 1947 ja vuodesta 1958 alkaen Fyn hiippakunnan tuomiorovastina vuoteen 1967.
Jo 1930-luvulla hän alkoi kirjoittaa virsiä. Ne poikkesivat sen aikaisista tanskalaisista virsistä, joissa oli edelleen vaikutteita Kingon, Brorsonin ja Grundtvigin virsirunoudesta. Aastup alkoi kirjoittaa virsiä, ja hän kävi rajanvetoa perinteisen Kingo-Brorson-Grudtvig-tyylisten virsien parissa. Hän oli ensimmäinen tanskalainen virsirunoilija, joka uusasiallisen tyylin mukaisesti alkoi käyttää virsiään kielikuvina, jotka nousevat virren kirjoittajan omasta ajasta. Hän on kirjoittanut noin 400 virttä ja julkaisi niitä vuosina 1930–1962 kuudessa laulukokoelmassa, joissa oli hänen omien virsiensä ohella käännösvirsiä. Vuoden 1953 Tanskan kirkon virsikirjassa oli viisi hänen kirjoittamansa virttä. Nykyisessä Tanskan kirkon virsikirjassa on 22 hänen virttään. Vuonna 1966 ilmestyi kokoelma "K.L. Aastrup. Udvalgte salmer" (julkaisija: Dansk Kir­kesang) ja vuosina 1966 ja 1969 hän julkaisi vielä kokoelmat 129 Epistelsalmer ja 133 Evangeliesalmer.
Yksi hänen kirjoittamansa aamuvirsi "En grålig lysning igennem tåge og skorstensrøg" vuodelta 1960 on Ruotsin kirkon vuoden 1986 virsikirjassa virsi 182 "Det ljusnar sakta igenom dimma och skorstensrök" (Ruots. Britt G. Hallqvist 1973). Suomenkielisessä virsikirjassa se on Pekka Kivekkään kääntämänä "Yön savu, usva kaupungin yltä nyt hälvenee."
Karjalaisenniemi

Karjalaisenniemi on kylä Posiolla, noin 15 km itäänpäin Maaninkavaarasta. Liikenne Posion keskustaajamasta Kemijärven ja Sallan suuntiin ohjautuu pääosin Karjalaisenniemen kautta. Kylä sijaitsee Suolijärvien ja Soudunjärven rannalla.
Kylässä on toiminut peruskoulu. Siellä on myös Lampelan saha.
Jäämeri 30 päivässä

| Jäämeri 30 päivässä |
| --- | --- |
Tyyli:  dokumentti
Kestoaika:  á 44 min
Pääosissa:  Ville Haapasalo
Alkuperämaa:  Suomi
Alkuperäiskieli:  suomi
Verkko:  Yle Teema
Esitetty:  1. tammikuuta – 5. maaliskuuta 2014
Tuotantokausia:  1
Jaksoja:  10 jaksoa
Tuotanto
Tuottaja(t):  Nanna Tulikoura
Linjatuottaja:  kuvaaja Ossi Käki, tuotantopäällikkö Venäjällä Vlad Ketkovitš
Ohjaaja(t):  Iris Olsson
Tuotantoyhtiö(t):  Aito Media Oy
Palkinnot
Voitetut:  Kultainen Venla: paras lifestyle-ohjelma 2014
Aiheesta muualla
IMDb
Jäämeri 30 päivässä on tammikuussa 2014 alkanut kymmenosainen kulttuuriohjelmasarja, jossa seurataan Ville Haapasalon matkaa pitkin Venäjän pohjoisrannikkoa, Pohjoisen jäämeren äärellä. Sarja kuvattiin syksyn 2013 aikana.
Jäämeren ja arktisen alueen kartta.
Ohjelmasarjassa matkataan Murmanskista aina Beringinsalmeen saakka pohtien Pohjoisen meritien merkitystä tulevina vuosina rannikkoalueille. Sarjassa ei nimestään huolimatta matkata Jäämeren muille alueille kuten esimerkiksi Alaskaan, Kanadan pohjoisosiin, Grönlantiin tai Norjan Huippuvuorille.
Sarjan ensimmäinen jakso esitettiin 1. tammikuuta 2014 Yle Teema -kanavalla. Ohjelmasarjan on tuottanut Aito Media, ja hankkeeseen ovat Yle Teeman lisäksi osallistuneet Arte, NRK ja SVT. Sarjan ohjasi Iris Olsson. Ohjelmasarjan jaksot uusittiin ensiesityksen jälkeen kahdesti samalla viikolla ja ne tulivat myös katseltavaksi Yle Areenaan. Tammikuun alussa Yle avasi ohjelmasarjalle myös 30 päivän ennakkokatselumahdollisuuden. Ohjelma rikkoi esitysaikanaan Yle Teeman katsojaluvut. Ohjelma voitti parhaan lifestyle-ohjelman Kultaisen Venlan 2014.
Jaksot

Ville Haapasalo liikkuu kuvausryhmineen sarjan eri osissa erityisesti seuraavilla alueilla ja paikkakunnilla.
| Jakso | Aihe | Paikkakunnat | Ensiesitys | Linkki |
| --- | --- | --- | --- | --- |
| 1/10 | Kuola, Murmansk | Murmansk; Lovozero (Luujärvi) ja Seitajärvi, Lovozeron piiri, Murmanskin alue | ke 1.1.2014 klo 21 | katso |
| 2/10 | Vienanmeri, Solovetski | Kemi, Karjalan tasavalta; Vienanmeri, Solovetskin saaret, Primorjen piiri, Arkangelin alue | ke 8.1.2014 klo 21 | katso |
| 3/10 | Vienanmeri, Letnjaja Zolotitsa | Letnjaja Zolotitsan maalaiskunta, Primorjen piiri ja Severodvinsk, Arkangelin alue | ke 15.1.2014 klo 21 | katso |
| 4/10 | Kaninin niemimaa,  Šoina | Šoina,  Zapoljarnyin piiri, Nenetsia; Mezen ja Mezenjoki, Mezenin piiri, Arkangelin alue  ja Salehard, Jamalin Nenetsia | ke 22.1.2014 klo 21 | katso |
| 5/10 | Jamalin niemimaa, nenetsit | Obskajan asema ja tundra, Jamalin piiri, Jamalin Nenetsia | ke 29.1.2014 klo 21 | katso |
| 6/10 | Taimyr, Norilsk | Bovanenkovo, Jamalin piiri, Jamalin Nenetsia;  Norilsk ja siihen kuuluva Talnah, Krasnojarskin aluepiiri | ke 5.2.2014 klo 21 | katso |
| 7/10 | Jenisei, Dudinka | Dudinka, Krasnojarskin aluepiiri; Jakutsk, Sahan tasavalta | ke 12.2.2014 klo 21 | katso |
| 8/10 | Jakutia, Tiksi | Tiksi, Sahan tasavalta | ke 19.2.2014 klo 21 | katso |
| 9/10 | Tšuktšien niemimaa, Lorino | Anadyr, Lavrentija ja Lorino, Tšukotka | ke 26.2.2014 klo 21 | katso |
| 10/10 | Dežnjovinniemi, Beringinsalmi | Nunjamo ja Dežnjovinniemi, Tšukotka | ke 5.3.2014 klo 21 | katso |
Aiheesta muualla

Ville 30 päivässä -nettisivusto (yle.fi)
Ville Haapasalo uudesta sarjastaan: Taisimme käydä maailman rumimmassa kaupungissa (29.11.2013) (yle.fi)
Kapsás

Kapsás-vuorta ja Lástroksen kylä.
| --- | --- |
Sijainti:  Ierápetra ja Siteía, Lasíthi, Kreeta, Kreikka
Korkeus merenpinnasta:  1 002 m
| --- | --- |
Koordinaatit:  fi 
muokkaa - muokkaa wikitekstiä - muokkaa Wikidataa
Kapsás (kreik. Καψάς) on vuori Kreetan saarella Kreikassa. Sen korkeus on 1 002 metriä.
Kapsás-vuori sijaitsee Ierápetran kunnan ja Siteían kunnan rajalla Lasíthin alueyksikössä Kreetan itäosassa. Sen harjanne kulkee pohjois-eteläsuunnassa lähellä Mirampéllonlahden itärantaa. Vuoren itäpuolella sijaitsee Ornó-vuori.
Karl Ottelin

| Karl Ottelin> Henkilötiedot |
| --- | --- |
Koko nimi:  Karl Eino Ottelin
Syntynyt: 29. elokuuta 1865 Kauhajoki
Kuollut: 4. kesäkuuta 1930 (64 vuotta) Vaasa
Kansalaisuus:  suomalainen
Ammatti:  lääninsihteeri
Arvonimi: varatuomari (1905)
Poliitikko
Puolue:  Suomen ruotsalainen kansanpuolue
Asema:  Kansanedustaja
Vaalipiiri:  Vaasan läänin eteläinen vaalipiiri
Puoliso:  Emilia Starcke (1896)
Vanhemmat:  Fredrik Napoleon Ottelin Amalia Josefina Henriette Limón
Karl Eino Ottelin (29. elokuuta 1865 Kauhajoki – 4. kesäkuuta 1930 Vaasa) oli suomalainen lääninsihteeri, joka toimi RKP:n kansanedustajana Vaasan läänin eteläisestä vaalipiiristä 1917–1919.
Ottelin syntyi Kauhajoella Fredrik Napoleon Ottelinin ja Amalia Josefina Henriette Limónin pojaksi. Hän kirjoitti ylioppilaaksi vuonna 1886 ja tuli varatuomariksi vuonna 1905. Hän meni vuonna 1896 naimisiin Emilia Starcken kanssa ja sai laamannin arvon kansanedustajuutensa jälkeen 1920. Eduskunnassa Ottelin toimi maatalousvaliokunnassa ja valtiovarainvaliokunnassa.
Ottelin kuoli Vaasassa 64 vuoden iässä.
Aiheesta muualla

.aspx Karl Ottelin Suomen kansanedustajat. Eduskunta.
Kapsoni

Kapsoni eli juoksutusriimu on hevosen juoksutuksessa käytettävä varuste. Kapsonin turpahihnassa on kolme metallilenkkiä, joista keskimmäiseen juoksutushihna kiinnitetään. Kahteen reunimmaiseen voidaan kiinnittää ohjat esimerkiksi ohjasajoa varten.
Jonna Järnefeltin filmografia ja esiintymiset

Tämä on Jonna Järnefeltin filmografia ja esiintymiset.
Elokuvat

| Vuosi | Nimi | Rooli |
| --- | --- | --- |
| 1989 | Kotia päin | Ulla |
| 1991 | Kuolleita unelmia | Siru |
| 1994 | Valekuvia | Marie |
| 1995 | Kasvoton mies | pankki­virkailija, pantti­vanki autossa |
| 2000 | Hylätyt talot, autiot pihat | Martta Elina Heikkilä |
| 2000 | Lomalla | Jennyn äiti |
| 2003 | Pahat pojat | sosiaali­työntekijä |
| 2004 | Gourmet Club | rouva Lammi |
| 2004 | Pelikaanimies | talon­rouva |
| 2007 | Georg Ots – rakkaani | kulttuuri­talon johtaja |
| 2009 | Täällä Pohjan­tähden alla | Ellen Salpakari |
| 2010 | Täällä Pohjantähden alla II | Ellen Salpakari |
| 2012 | Johan Falk: Organisaatio Karayan | Kaie Saar |
| 2013 | Tumman veden päällä | opettaja |
| 2015 | Toiset tytöt | Hanna |
| 2017 | Ikitie | Ella |
| 2018 | Olavi Virta | Olavi Virran äiti |
| 2021 | Syke-elokuva: Hätätila | Kertun äiti |
| 2021 | Rikin­keltainen taivas | Clara Rabell |
Televisioelokuvat

| Vuosi | Nimi | Rooli |
| --- | --- | --- |
| 1992 | Viisi laukausta senaatissa | — |
1995: Astrid
| 2009 | Pää­ministeri | Anneli Jäätteenmäki |
| 2011 | Inget ljus i tunneln | — |
Lyhytelokuvat

| Vuosi | Nimi | Rooli |
| --- | --- | --- |
| 1986 | Muuan yö | — |
| 1990 | Flaggstolden | Lisa |
| 1991 | Naisen syy | — |
| 1992 | Lonely Planet | Sofia, opettaja |
| 1994 | Jos panisit hevoset hyppimään pilttuissaan | Ida Aalberg |
| 2008 | Älä unta nää | Annukka |
| 2015 | Talvi­sydän | — |
| 2016 | Sosiaalinen yhteys | — |
Televisio

| Vuosi | Sarja | Rooli |
| --- | --- | --- |
| 1993 | Tuntemattomalle jumalalle | Irene Brander |
| 1994 | Varokaa putoavia esineitä | Hanna Hallan­heimo |
| 1994 | Småstadberättelser | Katarina |
| 1996 | Maigret | Anita Kari |
| 1997 | Kotikatu | Leena Takala |
| 1998 | Vägsjälar | — |
| 1999–2004 | Muodollisesti pätevä | useita |
| 2000 | Mustan kissan kuja | Sari Koponen |
| 2002 | Jurismia! | Kerstin von Levander |
| 2002 | Kylmäverisesti sinun | Virpi Räätäli |
| 2003 | Operaatio Stella Polaris | Pia Berg­man |
| 2008 | Suojelijat | Hate |
| 2009 | Helppo elämä | Piia Ek­ström |
| 2014 | Klikkaa mua | Taina |
| 2014 | Kiiltokuvia | Lili Salo­kannel, o.s. Salminen |
| 2014 | Vettä sakeampaa | Beatrice Norling |
| 2016–2018 | Ex-onnelliset | Piritta Väinölä |
| 2017–2018 | Kolmistaan | Jaana |
| 2018 | Karppi | Linda Hoikkala |
| 2018 | Kummeli esittää: Kontio & Parmas | Cecilia Linnan­heimo |
| 2019 | Suden hetki | Barbara |
| 2019–2021 | Nyrkki | Lisa Salmén |
| 2021 | Lovi | Louhi |
Teatteri > Helsingin Kaupunginteatteri

| Helsingin Kaupunginteatteri> Vuosi | Helsingin Kaupunginteatteri> Esitys | Helsingin Kaupunginteatteri> Rooli |
| --- | --- | --- |
| 2004 | Ateljee | Simone |
| 2004 | Liliom | Juli |
| 2005 | Lillans lilla­juls­kabaré | esiintyjä |
| 2006 | Grön­holms metod | Mercé Degás |
| 2006 | Pudotus­peli | Mercé Degás |
| 2006 | Kohtauksia eräästä avio­erosta | Tina Moss |
| 2007 | Svart­sjuka | Yana |
| 2008 | Ivanov | Anna Petrovna |
| 2008 | Kierto­palkinto | Yana |
| 2009 | Kielletyt laulut | esiintyjä |
| 2009 | Hemma­festen | Patricia |
| 2010 | Viimeinen valssi | Kristiina |
| 2010 | Vaimoni on toista maata | Veera |
| 2010 | Next to Normal | Diana |
| 2012 | Va va de ja sa! | esiintyjä |
| 2012 | Carnage | Veronika Huttunen |
| 2013 | Bara för dej | — |
| 2014 | Otetaas toiset! | Laura Bartlett |
| 2015 | Billy Elliot | — |
| 2017 | Tenorit liemessä | Tatjana Racón |
| 2018 | Älä pukeudu päivälliselle | Linda |
| 2019 | Äkten­skaps­grejen | — |
Teatteri > Muut teatterit

| Lilla Teatern> Vuosi | Lilla Teatern> Esitys | Lilla Teatern> Rooli |
| --- | --- | --- |
| 1988 | Sällsamma berättelser | — |
Teatteri Raivoisat Ruusut
| 1999 | Medeia | — |
Suomen Kansallisteatteri
| 2016 | Kaksi matkaa Israeliin | — |
Svenska Teatern
| 2016 | Ahl­sång med Bebbe och vänner | esiintyjä |
Teatteri Avoimet Ovet
| 2016 | Lähi­kuvassa-klubi | esiintyjä |
Turun ruotsalainen teatteri
| 2020 | Kärleks­brev | — |
Viirus
| 2020 | Hamlet All Inclusive | — |
Aiheesta muualla

Jonna Järnefelt Allmoviessa (englanniksi)
Jonna Järnefelt Internet Movie Databasessa. (englanniksi)
Jonna Järnefelt Svensk Filmdatabasissa (englanniksi, ruotsiksi)
Kanake

Kanake (m.kreik. Κανάκη) oli kreikkalaisessa mytologiassa Aioloksen ja Enareten tytär.
Kanake sai Poseidonin kanssa lapset, joiden nimet olivat Aloeus, Epopeus, Hopeleus, Nireus ja Triopas. Hän kuitenkin rakastui omaan veljeensä Makareukseen ja antautui suhteeseen tämän kanssa. Hänen tunnustettua asian isälleen Aiolokselle, isä lähetti tyttärelleen miekan, jolla Kanake surmasi itsensä. Syntyneen lapsen Aiolos viskasi koirille.
Kalle Korpi

Kalle Korpi Tampereella vuonna 1925.
Kalle Ilmari Korpi (7. marraskuuta 1895 Iitti – 1967) oli suomalainen yleisurheilija, joka 1920-luvulla oli Rudolf Muukkosen ohella Työväen Urheiluliiton parhaita moniottelijoita. Hän oli myös kaksinkertainen työläisolympialaisten voittaja.
Urheilu-ura

Kymintehtaan Kisaa edustanut Korpi osallistui vuonna 1921 pidettyihin Prahan epävirallisiin työläisolympialaisiin, joissa hän voitti korkeushypyn ja kuulantyönnön. Vuonna 1922 Korpi muutti työpaikan perässä Raaheen ja edusti aluksi Raahen Ponnistusta, kunnes seuraavana keväänä siirtyi Oulun Tarmoon. Vuoden 1925 Frankfurt am Mainin työläisolympialaisissa Korpi voitti keihäänheiton ja jakoi korkeushypyn voiton Olavi Niemen kanssa. Korven oli tarkoitus osallistua kisoissa kymmenotteluun, mutta lajien päällekkäisyyksien vuoksi järjestäjät epäsivät häneltä osallistumisoikeuden. Vuosikymmenen jälkipuoliskolla Korpi kilpaili lähinnä piirisarjoissa ja 1930-luvulla Kymintehtaalle palattuaan myös ikämiessarjoissa.
Sisällissota

Kymintehtaalla lapsesta saakka työskennellyt Korpi liittyi sisällissodan alettua punakaartiin ja osallistui Mäntyharjun rintamalla muun muassa Tuohikotin taisteluun sekä Jokelan taisteluun, jossa hän V. J. Penttalan mukaan toimi punaisten päällikkönä. Toukokuun alussa Korpi vangittiin ja lähetettiin Riihimäen vankileirille. Korpi sai 12 vuoden kuritushuonetuomion, mutta hänet armahdettiin jo 1920.
Aiheesta muualla

Kuvia tai muita tiedostoja aiheesta Kalle Korpi Wikimedia Commonsissa
Kali Mata Ki Jai

Kali Mata Ki Jai on naisten kehitys- ja tukikeskus Gezaulolen kylässä Tansaniassa. Gezaulole sijaitsee 15 kilometriä etelään Dar es Salaamista. Keskus sai alkunsa 1988, ja se avattiin 1990. Kali Mata Ki Jai tarkoittaa vapaasti käännettynä "kunnia mustalle naiselle". Keskuksella on tukiryhmät Tansaniassa, Hollannissa ja Suomessa. Keskuksen tarkoitus on kohentaa alueen naisten elintasoa. Kali Mata Ki Jain tuotteista myydään Suomessa hennaa. Kali Mata Ki Jai on mainittu näytteille asettajana Hämeenlinnan mahdollisuuksien tori -tapahtuman yhteydessä vuonna 2006 ja Joensuun reilun kaupan markkinoiden yhteydessä vuonna 2007. Keskuksen toimintaan oli pitkäaikaisesti osallistunut vuoteen 2007 mennessä yli kolmekymmentä naista. Nykyisellään keskuksen toimintaan osallistuu 15 naista, joista kaksi valmistaa hennaa. Keskus ei tavoittele valtavaa kasvua, vaan panostaa pienimuotoiseen toimintaan.
Keskus järjestää matkailijoille majoitustiloja, toimintaa, palveluita ja retkiä Gezaulolen kylässä. Elinkeinotoiminnan elvyttämiseksi käyttöön otettu mikroluottoja myöntävä laina- ja talletusjärjestelmä VICOBA on Kali Mata Ki Jain kotisivujen mukaan antanut herätteitä kolmelle muullekin ryhmälle Dar Es Salaamissa ja kotisivujen mukaan samanlainen järjestelmä perustettiin Pohjois-Tansaniassa sijaitsevaan Nrongan kylään.
Kali Mata Ki Jain VICOBA-mikroluottojärjestelmässä keskuksen 15 naista säilyttää rahoja metallilaatikossa, ostaa siitä osakkeita ja lainaa laatikossa säilytettäviä rahoja toisilleen. Vuoden lopussa laatikko tyhjennetään ja naiset saavat osuutensa säästetyistä rahoista. Seuraavana vuonna säästäminen alkaa uudestaan.
Hollannissa toimiva Kali Mata Ki Jai -tukiryhmä kerää keskukselle rahaa, tiedottaa sen toiminnasta, järjestää työpajoja ja monikulttuurisia koulutusohjelmia ja myy työkeskuksen tuotteita.
Keskuksen toiminta

Opetus mikrolainoista, kirjanpidosta, terveydestä ja AIDSista
Pienimuotoinen turismi (cultural tourism)
Naisten polkupyöräilyn mahdollistaminen veden ja polttopuiden hankinnan helpottamiseksi
Naisten ja tyttöjen polkupyöräilyoppitunnit
Batiikkivärjätyt tekstiilit
Mattojen ja korien punonta
Hennan ja kapokin tuotanto
Savityöt
Aiheesta muualla

SINTAN - Projects - Rural women’s group Kali Mata in Gezaulole (Arkistoitu – Internet Archive) (englanniksi)
Maailmankauppalehti 3/04: Gezaulolen vahvat naiset (Arkistoitu – Internet Archive)
Maailmankauppalehti 1/99
Kalle Korhonen (lähetyssaarnaaja)

Kalle Emerik Korhonen (30. maaliskuuta 1885 Vesanto – 30. toukokuuta 1963) oli suomalainen Kiinassa toiminut lähetyssaarnaaja, kirjailija ja suomentaja.
Korhosen vanhemmat olivat maanviljelijä Otto Korhonen ja Edla Sofia Puranen. Hän pääsi ylioppilaaksi Helsingin suomalaisesta lyseosta 1918 ja valmistui filosofian maisteriksi Helsingin yliopistosta vuonna 1921.
Korhonben toimi vuosina 1910–1935 lähetyssaarnaajana Kiinassa lukuun ottamatta Suomessa 1917–1921 ja 1925–1929 viettämäänsä aikaa. Hän oli Tsinglan keskikoulun johtajana Hunanissa 1912–1925, seurakunnan hoitajana Tsingshissä 1924–1925 sekä Shekoun pappisseminaarin opettajana 1929–1935. Korhonen oli myös lähetysseuran taloudenhoitajana Kiinassa 1914–1917 sekä 1921–1925 ja hän oli Kiinan luterilaisen kirkon kustannusliikkeen johtokunnan jäsen 1930–1934.
Palattuaan lopullisesti Suomeen 1935 Korhonen toimi Riemuvuosi-aikakauslehden toimittajana 1939–1950 ja oli Sininauhaliitto ry:n matkasihteerinä vuodesta 1951. Hän harjoitti myös lähetystyötä junissa.
Kalle Korhonen oli naimisissa 1912–1958 Ilmi Irene Lammenrannan (k. 1958) kanssa.
Teoksia

Isän lupaus. Kristillisiä kirjasia. 39. Pekka Brofeldt, Kuopio 1912, 2. painos 1916
Lähetyssaarnaajana Kiinassa. WSOY 1925
Kuohuvan Kiinan keskellä ; toim. Kalle Korhonen. WSOY 1928
Kultakaivos : vertauspuheita ja kertomuksia. WSOY 1929
Spiritual revival of the churches. Lutheran Seminary, Hankow 1934 (sisältö kiinankiel.)
Maailman evankelioiminen. Raamatullinen aikakauskirja, Pietarsaari 1937
Martyrs of the early Christian church. Lutheran Board of Publication, Hankow 1937 (sisältö kiinankiel.)
Kaksi jaloa todistajaa. Suomen lähetysseura, Helsinki 1938
Kristikunnan epäjumalat. Ristin voitto, Helsinki 1938
Onko "isän lupaus" yhä sitova. 2. painos, Ristin voitto, Helsinki 1941
Riemuvoitto : John ja Betty Stam - lähetyssaarnaajaparin jalo marttyyrio Kiinassa. Evankelioimisliike, Helsinki 1942
Elävä uhri Herralle! : muuan kirjeellinen kehoitus. Evankelioimisliike, Tampere 1944
Onko sinulla matkustuslupa?. Evankelioimisliike, Tampere 1944
Taistelu sieluista. Evankelioimisliike, Tampere 1944
Suomennoksia

Kungfutse : suuri oppi - johdatus Kungfutselaiseen elämänkatsomukseen ; kiinankielestä suomensi ja selitti sekä Kungfutsen elämää ja Kungfutselaisuutta selosti Kalle Korhonen. Suomen itämaisen seuran kansantajuisia julkaisuja 3. Otava 1921
W. P. Nairne : Sankaritekoja ; mukaillen suom. Kalle Korhonen. Suomen lähetysseura, Helsinki 1921
E. Stanley Jones : Intian polkujen Kristus. WSOY 1929
Mary K. Crawford : Kiinan herätys. Ristin voitto, Helsinki 1936, 1938
Norman P. Grubb : Jumalan hullu : C. T. Studd - huippu-urheilija, monimiljonääri, yliopistotähti ja kahden maanosan uranuurtaja-lähetyssaarnaaja ; suomeksi kertonut Kalle Korhonen.  Kaikille luoduille, Pietarsaari 1938, 2. korj. painos nimellä C. T. Studd, lähetyspioneeri, Päivä, Hämeenlinna 1972, 3. painos nimellä C. T. Studd, Jumalan hullu, Päivä, Hämeenlinna 1989, 2000 (alkuteos C. T. Studd, cricketer & pioneer)
Pietari Siisitee : Uudestisyntynyt kristitty ; kiinankielestä suomentanut Kalle Korhonen. Suomentaja, Helsinki 1939
Oswald Chambers : Parhaani hänelle : "murrettua leipää" elämän uudistamiseksi vuoden joka päivälle. WSOY 1942, 7. painos 1965, 9. painos 1986 (alkuteos My utmost for His Highest : selections for every day)
Oswald Chambers : Vuorisaarnan sanoma. Suomen lähetysseura, Helsinki 1948, Kristillinen kirja- ja musiikkikustannus, Pietarsaari 1999 (alkuteos Studies in the Sermon on the mount)
Leslie T. Lyall : Kaukoidän suuri herättäjä : John Sungin elämäkerta ; englanninkielestä suom. Kalle Korhonen. Ristin voitto, Helsinki 1962
Aiheesta muualla

Kalle Korhonen : 25 vuotta Kiinassa. Suomen lähetysseuran työtä 1902-27, Kansan kuvalehti, 22.07.1927, nro 29, s. 8, Kansalliskirjaston digitaaliset aineistot
Kalle Korhonen : Kiinan vallankumousoppi, Helsingin Sanomat Viikkoliite, 15.01.1928, nro 3, s. 1, Kansalliskirjaston digitaaliset aineistot
Pastori Kalle Korhonen : Kiinan ulkomaalaisten kesäsiirtola, Suomen Kuvalehti, 29.09.1928, nro 40, s. 29, Kansalliskirjaston digitaaliset aineistot
Kalsoy

Kalsoy
Kalsoyn saari etelästä katsottuna
| --- | --- |
Sijainti:  Húsar, Klaksvíkar Färsaaret Tanska
Saariryhmä:  Färsaaret
Merialue:  Atlantti
Korkein kohta:  Nestindar, 788 m
Pinta-ala:  30,4 km²
| --- | --- |
Asukasluku:  95
muokkaa - muokkaa wikitekstiä - muokkaa Wikidataa
Kalsoy (tansk. Kalsø) on saari Färsaarilla. Saari on noin 18 km pitkä ja vain 1–3 km leveä. Se sijaitsee Eysturoyn ja Kunoyn saarten välissä. Kalsoyn saarella on neljä asutuskeskusta: Húsar, Mikladalur, Syðradalur ja Trøllanes. Ne kaikki sijaitsevat saaren itärannikolla. Mikladalur (suom. suuri laakso) on kylistä suurin, 79 asukasta. Saarella on myös lukuisia vuorenhuippuja, korkeimmat Nestindar (788 m), Botnstindur (744 m), Gríslatindur (703 m), Hattardalstindur (644 m) ja Gásafjall (606 m). Saaren pohjoispäässä sijaitsee Kallur-niminen majakka.
Aiheesta muualla

Kuvia tai muita tiedostoja aiheesta Kalsoy Wikimedia Commonsissa
Kali Meehan

| Kali Meehan> Henkilötiedot |
| --- | --- |
Koko nimi:  Kalivath Gerarld Meehan
Syntynyt: 9. maaliskuuta 1970 (ikä 54) Ovalau, Fidži
Kansalaisuus:  Australia
Nyrkkeilijä
Lempinimi:  Checkmate
Pituus:  196  cm
Painoluokka:  raskassarja
Kätisyys:  oikeakätinen
Ammattilaistilastot
Ottelut:  48
Voitot:  42
– tyrmäysvoitot:  32
Tappiot:  6
Ratkaisemattomat:  0
Kalivath "Kali" Gerarld Meehan (s. 9. maaliskuuta 1970 Ovalau, Fidži) on australialainen ammattilaisnyrkkeilijä. Ennen nyrkkeilyammattilaisuutta hän pelasi rugbya.
Ura

Ennen ammattilaisuraa Meehan nyrkkeili amatöörinä. Ammattilaisuransa ”Checkmate”-lempinimellä tunnettu Meehan aloitti toukokuussa 1997.
Syyskuussa 2004 Meehan nyrkkeili WBO:n raskaansarjan MM-tittelistä Lamon Brewsteria vastaan, mutta hävisi tuomariäänin. Marraskuussa 2004 Hasim Rahman voitti hänet teknisellä tyrmäyksellä IBF:n, WBA:n ja WBC:n haastajaottelussa (IBF, WBA & WBC Heavyweight Title Eliminator). Meehan hävisi myös Kansainyhteisön mestaruusottelun Danny Williamsille kesäkuussa 2001. Meehan oli Australian raskaansarjan mestari vuoteen 2000, jolloin hän luopui sen puolustamisesta.
Lokakuussa 2007 Meehanista tuli WBO:n Pohjois-Amerikan raskaansarjan mestari hänen voitettuaan teknisellä tyrmäyksellä DaVarryl Williamsonin.
Helmikuussa 2008 Meehan ammattilaisura käsitti 34 voittoa (28 KO) ja 3 tappiota (2 KO).
Toisessa vuonna 2008 käydyssä ottelussa Meehan kohtasi Dominique Alexanderin. Ottelu käytiin Saksassa, ja se päättyi Meehanin tyrmäysvoittoon toisessa erässä.
Meehan otteli 22. toukokuuta 2010 Ruslan Chagaevia vastaan häviten kamppailun kaikin tuomariäänin. Tämän jälkeen Meehan on otellut muutamia merkityksettömiä otteluita kohdaten merkittävimpänä vastustajana Joseph Parkerin.
Lähde

Boxrec:n tilastot